text: Fatma Øktem er ny folketingskandidat i Horsens
  08 september 2010 kl. 16.20
  Venstres nye folketingskandidat kalder sig selv for en rigtig østjyde og glæder sig til at skulle føre valgkamp på hjemmebane.
  Fatma Øktem talte sin sag foran et halvt hundrede Venstre-medlemmer tirsdag aften. 
  Kort efter sagde en meget enig forsamlingen god for Horsens-kredsens nye folketingskandidat. 
  Fatma Øktem roste Horsens-kredsen, som hun kaldte en stor og spændende kreds i en kommune, der fra at have været en arbejderby med et statsfængsel nu er med til at sætte landsdagsordenen:
  - Horsenskredsen skal virkelig have ros for det rige kulturliv og for i den grad at have fået gjort sig selv meget synlig på landkortet og nu er blevet til en meget vægtig modvægt til København. Det er ikke længere kendt for at være en arbejderby, sagde en glad Fatma Øktem.
  